टैक्सी धीरे धीरे आगे बढ़ती जा रही है। धूप पर मौसम में सर्द होता जा रहा है। घुमावदार रास्तों के साथ ऊंचाई बढ़ती जा रही है। हम बादलों के करीब होते जा रहे हैं। कोई 20 किलोमीटर से ज्यादा चलने पर आता है, 15 मील यानी क्यांगोसला। टैक्सी वाले यहां पर कुछ हल्का फुल्का खाने के लिए रोकते हैं। यहां पर कैफै है जो सिक्किम टूरिज्म द्वारा संचालित है। यह कैफे 10 हजार 400 फीट की ऊंचाई पर है। क्यांगोसला यानी 15 मील पर एक रेडीमेड कपड़ो जिसमें खास तौर पर टोपियां, दस्ताने और जैकेट बिकते हैं इसकी दुकान है। दुकान में चाय, कॉफी और मोमोज भी मिलते हैं।